‘எங்களது நபி அவர்கள் கொண்டு வந்து எங்களுக்கு வழிகாட்டித் தந்த அருள்மறை குர்ஆன் தான் நாங்கள் முதலாவதாகப் பின்பற்ற வேண்டிய சட்டநூலாகும். உண்மையில் அது ஒன்றுக்கு மேற்பட்ட வாழ்க்கைத் துணைவியரை திருமணம் செய்ய விழையும் போது எங்களுக்கு சில கட்டுப்பாடுகளை விதிப்பதோடு அதனைத் தவிர்க்க வேண்டுமென்ற நோக்கில் ஒன்றுக்கு மேற்பட்ட மனைவியருடன் நீங்கள் நீதியாக நடப்பது இயலாத காரியம் என்றும் கூறுகின்றது. ஆனால் கிறிஸ்துவ மதத்தின் புனித ஏற்பாட்டில் (பைபிளில்) புனைந்துரைக்கப்பட்டிருக்கும் கதைகள் இல் வாழ்க்கைக்குப் புறம்பான சல்லாப நிகழ்வுகளை விவரிக்கின்றன. இன்று கிருஸ்துவ மதத்தைப் பின்பற்றும் மேலை நாடுகளிலுள்ள குடும்பங்களில் நடக்கும் கூத்துக்களை நான் கூறத் தொடங்கினால் இந்த அவை சினத்தைக் கக்கும். அல்லது சிரிப்பில் திளைக்கும். மேலை நாடுகளின் கேந்திரமான அமெரிக்காவில் நாளொன்றுக்கு ஆயிரக்கணக்கில் திருமணங்களும், திருமண முறிவுகளும், கற்பழிப்புகளும், காதல் களியாட்டங்களும் நடக்கின்றன. மேலை நாடுகளில் குடும்ப வாழ்க்கை முற்றிலும் சீர்குலைந்து போயிருப்பதாக அன்றாடம் செய்தித் தாள்கள் மற்றும் பிற ஊடகங்கள் மூலம் அறிய வருகிறோம். அவ்வாறெல்லாம் ஆகக்கூடாது என்பதற்காகத் தான் எங்கள் அருள்மறை குர்ஆனும், அண்ணல் நபி(ஸல்) அவர்களும் ஒன்று அல்லது இரண்டு அல்லது மூன்று அல்லது உச்சகட்டமாக நான்கு மனைவியரை மணமுடிக்கும்படி வரையறை செய்து வாழ்க்கையை இனிதாக வகுத்தளித்துத் தந்துள்ளது”